**JONIŠKIO R. SKAISTGIRIO GIMNAZIJOS 2021 METŲ VEIKLOS PRIORITETAS**

2021 metų Gimnazijos veiklos prioritetas - kiekvieno mokinio individualios pažangos augimas, aktyvus ir patrauklus ugdymas(is) be sienų, motyvuojanti ir saugi emocinė ugdymosi aplinka. Šį prioritetą reikėtų suprasti kaip šių mokslo metų užduotį gimnazijai. Deklaruojamu prioritetu siekiame akcentuoti tris veiklos aspektus.

Kiekvieno mokinio individualios pažangos augimas vyksta, kai ugdymas orientuotas į kiekvieno mokinio asmeninę ūgtį. Šiuo prioritetu siekiama, kad mokiniai visą pamokos laiką naudotų aktyviam mokymuisi, aiškiai pateikiant vertinimo kriterijus bei mokymosi tikslus. Stiprinamas pedagogų veikimą kartu, tobulinant mokinių pažangos vertinimą ir gautų duomenų panaudojimą ugdymui. Šalia – dvi vienodai svarbios užduotys: veikimas kartu ir mokinio pažanga.

Aktyvus ir patrauklus ugdymas(is) be sienų - mokinių mokymąsis ne tik pamokų metu ir ne tik mokyklos pastate. Mokymosi procesas perkeliamas į kitas erdves ar žmonių grupes – miestelį, gamtą, namus, keliones, šeimą, draugų būrį, internetą ir kitas medijas. Mokytojas organizuoja realaus pasaulio pažinimu pagrįstą ugdymą už mokyklos ribų esančiose aplinkose,

sudaromos galimybės mokiniams prisiimti skirtingus vaidmenis ir atsakomybes. Siekiama užtikrinti gerą mokinių savijautą bei kuo didesnį įsitraukimą, ugdosi bendrosios ir dalykinės kompetencijos.

Saugi emocinė ugdymosi aplinka – tai esminis poreikis ir būtina sąlyga kitoms veikloms sėkmingai vystytis – mokytis, bendrauti, kurti, realizuoti savo gebėjimus. Ugdymo(si) proceso sėkmei užtikrinti, mokiniams turi būti suteikta palanki fizinė, socialinė, emocinė ir psichologinė aplinka, mokiniai ugdymo įstaigoje turi jausti komfortą, saugumą. Mokyklos saugumo stoka yra laikomos bet kokios aplinkybės, kurios realiai arba potencialiai kėsinasi į mokinių, mokyklos darbuotojų fizinį ir psichologinį saugumą, žmogaus ir vaiko teises, žmogiškąjį orumą, teisėtus lūkesčius sveikai ir nepavojingai aplinkai, psichologiniam komfortui ir palankiam socialiniam klimatui. Svarbiausias mokyklos saugumo subjektas ir socialinis veikėjas yra mokinys, vaikas.

Gimnazijos veiklos prioriteto įgyvendinimas, rezultato numatymas, aptarimas bei įsivertinimas turi atsispindėti 2021 metų planavimo dokumentuose.

Gimnazijos direktorė Edita Aukselienė